Diari Oficial de la Generalitat Valenciana


Sumari del DOGV 9264, del 26-01-2022 (2022/86)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries, corresponents a una central fotovoltaica denominada «PSF Safarig» i la seua infraestructura d'evacuació, amb potència a instal·lar de 43,2 MW, a situar en els termes municipals de Biar i Castalla (Alacant), sotmesa a avaluació d'impacte ambiental. Expedient ATALFE/2020/82.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/86


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries, corresponents a una central fotovoltaica denominada «PSF Safarig» i la seua infraestructura d'evacuació, amb potència a instal·lar de 43,2 MW, a situar en els termes municipals de Biar i Castalla (Alacant), sotmesa a avaluació d'impacte ambiental. Expedient ATALFE/2020/82. [2022/86]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de muntanyes,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i d'ocupació de vies pecuàries de la instal·lació elèctrica que s'indica, sotmesa a avaluació ambiental ordinària:  
  
Peticionari: ES Generación Verde 2, SL, NIF N17376903 i amb domicili social al c/ Sant Vicent Màrtir, 90-3r-3a, CP 46100 València.  
Tipus de central elèctrica: central fotovoltaica denominada «PSF Safarig», amb potència a instal·lar 43,2 MW, incloses les seues infraestructures d'evacuació.  
Emplaçament grups generadors: polígon 6, parcel·les 15, 16, 17, 19 i 22 del terme municipal de Biar (Alacant).  
Emplaçament infraestructura d'interconnexió:  
?Polígon 6, parcel·les 22 i 9007 del terme municipal de Biar (Alacant).  
?Polígon 1, parcel·les 199, 202 i 9020; polígon 23, parcel·les 9, 12, 24, 25, 26, 33, 9001, 9002, 9003 i 9004 del terme municipal de Castalla (Alacant).  
?Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
?L'òrgan ambiental competent per a emetre la declaració d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
?Documents sotmesos a informació pública:  
?Projecte. Denominació: «Projecte executiu per a la connexió a la xarxa PSF Safarig 43,2 MWn».  
?Projecte. Denominació: «Projecte modificat d'instal·lació de línia subterrània 30 kV per a evacuació de l'energia generada en la PSF Safarig 43,2 MWn».  
?Projecte. Denominació: «Projecte modificat de subestació transformadora 220/30 kV per a evacuació de l'energia generada en la PSF Safarig de 43,20 MW».  
?Projecte. Denominació: «Projecte modificat d'ST col·lectora 220 kV per a evacuació coordinada de generació a R.d.T. en nus Castalla 220 kV».  
?Estudi d'impacte ambiental (inclou estudi d'afeccions a la Xarxa Natura 2000) i document de síntesi de l'estudi impacte ambiental.  
  
?Estudi d'integració paisatgística.  
?Memòria justificativa del compliment dels criteris del Decret llei 14/2020.  
?Pla de desmantellament i restitució del terreny i entorn afectat.  
  
?plec general de normes de seguretat en prevenció d'incendis forestals.  
?Documentació per a l'ocupació de vies pecuàries.  
?Estudi de fauna (aus i mamífers) per a PSF Safarig i infraestructura d'evacuació en els termes de Castalla, Biar i Onil (Alacant).  
?Estudi d'avifauna del projecte d'ST col·lectora 220 kV per a evacuació coordinada de generació a RDt. en nus Castalla 220 kV (Alacant).  
?Estudi geotècnic.  
?Estudi hidràulic.  
?Estudi hidrològic.  
?Informes i resolucions Cultura i Patrimoni.  
?Memòries de prospecció patrimonial i arqueològica de PSF i ST col·lectora.  
?Separates dirigides a:  
\* Ajuntament de Biar.  
\* Ajuntament de Castalla.  
\* Conselleria de Política Territorial, Obres Públiques i Mobilitat.  
\* Confederació Hidrogràfica del Xúquer.  
\* Red Eléctrica de España.  
\* Diputació d'Alacant. Àrea de Carreteres.  
\* Conselleria d'Agricultura, Desenvolupament Rural, Emergència Climàtica i Transició Ecològica.  
\* Conselleria de Sanitat Universal i Salut Pública.  
Pressupost: 59.570.415,13 €  
Característiques principals:  
Instal·lació fotovoltaica: la central fotovoltaica denominada «PSF Safarig» de 49,9554 MWp, està composta per un camp generador de 90.828 mòduls fotovoltaics de 550 Wp, muntats sobre 2523 seguidors a un eix. Aquests mòduls fotovoltaics es connecten amb 12 inversors de 3.600 kVA. Això suposa una potència nominal d'inversors de 43,2 MW. Al seu torn, els inversors es connecten amb la part de baixa tensió dels transformadors per a elevar la tensió i cel·les de mitjana tensió. Juntament amb les seues línies d'interconnexió de 30 kV per a connectar amb la subestació «SET Safarig» 220/30 kV mitjançant línia elèctrica subterrània de 30 kV entre el centre de seccionament de la planta fotovoltaica i la subestació elevadora «SET Safarig» 220/30 kV, de 2.209 m de longitud i conductor del tipus HEPRZ1 18/30 kV 3(1x630) mm² K Al + H16.  
La infraestructura d'evacuació és compartida amb la planta solar fotovoltaica FV Castalla. La informació pública d'aquesta instal·lació, amb número d'expedient 2020/22 (PFot-294), que inclou la línia d'evacuació compartida, es va realitzar en el Boletín Oficial del Estado en data 23/02/21.  
El punt de connexió de la central amb la xarxa de transport es realitzarà en la subestació «Castalla 220kV».  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport d'energia elèctrica.  
Les vies pecuàries sobre les quals se sol·licita l'ocupació temporal són les següents:  
?Canyada Reial de l'Emperador.  
Necessita una avaluació detallada de repercussions sobre la Xarxa Natura 2000, per la qual cosa si de l'avaluació resultara que hi ha afecció a l'espai Xarxa Natura 2000, fins que no s'acredite la inexistència d'alternatives, no s'haja declarat per llei o per acord del Consell de Ministres o del Consell l'existència de raons d'interés públic de primer ordre i no s'hagen fixat mesures compensatòries que garantisquen la coherència global de la Xarxa Natura 2000, aquest òrgan s'abstindrà d'autoritzar o aprovar el projecte indicat.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al c/ Churruca, 29, CP 03772, d'Alacant, així com dirigir al dit servei territorial les al·legacions que es consideren oportunes en el termini de trenta (30) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15339&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 10 de desembre de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.